1969R2052 — DA — 11.08.1972 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS FORORDNING (EØF) Nr. 2052/69

af 17. oktober 1969

vedrørende fællesskabsfinansiering af de udgifter, som følger af gennemførelsen af overenskomsten om fødevarehjælp

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artiklerne 43, 200 stk. 3 og 209, under henvisning til forslag fra Kommissionen, under henvisning til udtalelse fra Europa-Parlamentet ( 1 ), og ud fra følgende betragtninger: ud fra følgende betragtninger: Rådets forordning nr. 120/67/EØF af 13. juni 1967 om den fælles markedsordning for korn ( 2 ), senest ændret ved forordning (EØF) nr. 1398/69 ( 3 ), foreskriver i artikel 22 a gennemførelse af overenskomsten om fødevarehjælp ved hjælp af korn eller mel tilvejebragt i Fællesskabet eller på verdensmarkedet; finansieringen af den del af udgifterne, der hidrører fra gennemførelsen af overenskomsten om fødevarehjælp og som afholdes af EUGFL, garantisektionen, skal defineres; for så vidt angår fællesskabsaktioner skal finansieringen af de udgifter, som ikke afholdes af garantisektionen sikres pro rata for de mængder, som hver medlemsstat bidrager med til hver fællesskabsaktion og følgelig bør de nødvendige finansielle bestemmelser fastsættes — UDSTEDT FØLGENDE FORORDNING:

I.

Finansiering af fob-restitutioner

Artikel 1

1. For så vidt angår aktioner til gennemførelse af overenskomsten om fødevarehjælp kommer for finansiering gennem Den europæiske udviklings- og garantifond for Landbruget, garantisektionen, den del af udgifterne i betragtning, der svarer til restitution ved udførsel til tredjelande med fradrag af omkostningerne efter fob-stadiet.

2. De i artikel 16 i forordning nr. 120/67/EØF for restitutioner ved udførsel fastsatte almindelige regler og gennemførelsesbestemmelser finder tilsvarende anvendelse på de i stk. 1 omhandlede aktioner.

Artikel 2

Den pris til hvilken interventionsorganet overdrager kornet for at gennemføre overenskomsten om fødevarehjælp er den interventionspris, der gælder i det handelscenter, hvor kornet befinder sig i leveringsmåneden.

Såfremt kornet findes på et andet sted end i handelscentret justeres denne pris i overensstemmelse med artikel 7, stk. 4 i forordning nr. 120/67/EØF som fastsætter den pris til hvilken interventionsorganet må købe kornet.

Artikel 3

De i artikel 1 omhandlede udgifter gøres til genstand for anmodninger om refusion i overensstemmelse med bestemmelserne i artikel 9 i Rådets forordning nr. 17/64/EØF af 5. februar 1964 om betingelserne for støtte fra Den europæiske udviklings- og garantifond for Landbruget ( 4 ), senest ændret ved forordning (EØF) nr. 1892/68 ( 5 ), og for afgørelse om støtte fra Fonden truffet af Kommissionen i henhold til bestemmelserne i artikel 10 i nævnte forordning.

▼M1

Dog omfattes udgifterne vedrørende de efter den 1. januar 1971 gennemførte aktioner af bestemmelserne i artiklerne 4 og 5 i Rådets forordning (EØF) nr. 729/70 af 21. april 1970 om finansiering af den fælles landbrugspolitik ( 6 ).

▼B

II.

Finansiering af gaver i forbindelse med fællesskabsaktioner

▼M1

Artikel 4

1. De udgifter, der ikke dækkes af artikel 1 vedrørende fællesskabsaktion til gennemførelse af overenskomsten om fødevarehjælp gøres til genstand for fællesskabsfinansiering hvilke i henhold til afgørelser truffet af Fællesskabets institutioner omfatter følgende:

a) værdien af de fob-leverede varer med fradrag af de udgifter, der dækkes af artikel 1:

b) eventuelt og undtagelsesvis de udgifter, der delvist eller fuldstændigt dækker omkostningerne til transport fra Fællesskabets havn til bestemmelseshavnen, såfremt Fællesskabet på grundlag af en af Rådet enstemmigt truffet afgørelse indgår en sådan forpligtelse ved indgåelse af leveringskontrakten.

2. Dog

a) for så vidt angår fødevarehjælpen til republikken Ruanda, som skal gennemføres som et led i årsprogrammet for 1970/1971, finansieres udgifterne til transporten mellem lossehavnen og bestemmelsesstedet ligeledes af Fællesskabet. I givet fald yder Kommissionen refusion for disse udgifter til det formidlende organ på grundlag af det forelagte bilag eller yder et forud bestemt beløb;

b) for så vidt angår det projekt, som formidles gennem Verdensfødevareprogrammet, og som skal gennemføres som et led i årsprogrammet for 1970/1971, finansieres transportomkostningerne fra cif-stadiet samt distributionsudgifterne ligeledes af Fællesskabet. Disse udgifter samt omkostningerne til transporten mellem fob-stadiet og cif-stadiet dækkes gennem et forud fastsat beløb. Kommissionen foretager udbetalingen af dette beløb,

3. For så vidt angår projekter, der gennemføres for Den internationale Røde Kors Komité, foretager Kommissionen udbetalingen af omkostningerne til transport fra Fællesskabets havn til bestemmelseshavnen på grundlag af forelagte bilag, såfremt dette er fastsat i den med Fællesskabet indgåede aftale.

4. Gennemførelsesbestemmelserne til stk, 1 vedtages efter behov ifølge den i artikel 26 i forordning nr. 120/67/EØF fastsatte fremgangsmåde.

▼B

Artikel 5

De i artikel 4 omhandlede udgifter dækkes af medlemsstaternes finansielle bidrag beregnet for hver fællesskabsaktion pro rata for de mængder, som hver medlemsstat stiller til rådighed.

▼M1

Disse bestemmelser omfatter kuli de fra årsprogrammet 1965/1969 hidrørende udgifter.

▼M1

Artikel 6

Efter gennemførelsen af hvert årsprogram for fællesskabsforanstaltninger oversender medlemsstaterne en opgørelse over de af dem afholdte udgifter til Kommissionen. Af denne opgørelse fremgår for hver fællesskabsforanstaltning de udgifter, der er afholdt i henhold til:

— artikel 4, stk. 1, litra a), idet der skelnes imellem varemængden hidrørende fra interventionsorganernes lagre og varemængder, der er opkøbt på markedet.

— og i givet fald artikel 4, stk, 1, litra b).

Kommissionen fastsætter efter konsultation af Fondens komité, på grundlag af de i foregående led omhandlede opgørelser, den støtte der ydes til alle fællesskabsforanstaltninger inden for hvert årsprogram.

Artikel 7

1. For årsprogrammet 1968/1969 med henblik på afregning af de i artikel 4, stk, 1 omhandlede udgifter åbner Kommissionen i hver medlemsstats navn en konto, som:

— krediteres de beløb, der skal refunderes denne medlemsstat i henhold til afgørelsen vedrørende dette program og truffet i overensstemmelse med artikel 6, andet led;

— debiteres denne stats bidrag, beregnet i overensstemmelse med bestemmelserne i artikel 5, af de i artikel 4, stk, 1 omhandlede samlede udgifter til dette program.

▼B

2. Såsnart de aktioner er foretaget, der er omhandlet i stk. 1, meddeler Kommissionen hver medlemsstat saldoen på dens konto for slutningen af det løbende regnskabsår.

3. De i stk. 1 omhandlede konti føres og afsluttes i regningsenheder.

4. Bestemmelserne i artiklerne 11 og 12 i finansforordningen for Den europæiske udviklings- og garantifond for Landbruget ( 7 ), ændret ved finansforordningen ( 8 ), finder tilsvarende anvendelse.

III.

Afsluttende bestemmelser

Artikel 8

Kommissionen aflægger et år efter denne forordnings ikrafttræden beretning for Rådet om dens gennemførelse i givet fald vedlagt ændringsforslag, under hensyn til de indhøstede erfaringer.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. C 17 af 12.2.1969, s. 22.

( 2 ) EFT nr. 117 af 19.6.1967, s. 2269/67.

( 3 ) EFT nr. L 179 af 21.7.1969, s. 13.

( 4 ) EFT nr. 34 af 27.2.1964, s. 586/64.

( 5 ) EFT nr. L 289 af 18.11.1968, s. 1.

( 6 ) EFT nr. L 94 af 28.4.1970. s. 13.

( 7 ) EFT nr. 34 af 27.2.1964, s. 599/64.

( 8 ) EFT nr. 258 af 25.10.1967, s. 11.